Fira Mercat Gandia s´obri als `Xicotets Esdeveniments´
19 novembre 2019

## Fira Mercat Gandia s´obri als \`Xicotets Esdeveniments´19 novembre 2019Última actualització: 14 juliol 2025

![](../gestion/img/_AO_7759-copia.jpg)  
  

El **regidor delegat de Polítiques Econòmiques i Comerç, Ferran Martínez Mendoza,** ha presentat aquest matí una nova edició de Fira Mercat Gandia. La cinq   uena de les 10 fires temàtiques estarà dedicada a **“Xicotets Esdeveniments**” i es desenvoluparà del **21 al 23 de novembre**, al Mercat Municipal del Prado. Obrirà dijous de 19 a 21 h. La resta de dies, de 10 a 14 h i de 17 a 21 h.

        _“Es tracta d’un nou canvi de registre i va dirigida a l’organització de celebracions infantils, com ara aniversaris, batejos, comunions... Totes les qüestions necessàries. S’hi han involucrat 18 expositors, majoritàriament de Gandia. Esperem que siga atractiva per a la gent”_, ha assegurat Martínez.

        Així, s’hi mostraran productes i serveis al voltant de l’organització de celebracions infantils:

*   Vídeo i fotografia (nounats, bebès, infantil, primera Comunió...)
*   Pastissos i Taules de Dolços (rebosteria especialitzada, decoració d’esdeveniments).
*   Moda Infantil (Arca i Gandibebé, moda bebè, infantil, models primera Comunió...). Amb una desfilada prevista per al divendres 22 de novembre, a les 19 h.
*   Animació (personatges infantils, animadors, entreteniment, unflables).
*   Regals esdeveniments (detalls naixements i regals comunió).
*   Espectacles (música esdeveniments, disc-mòbil, photocall...)
*   Maquillatge (per a celebracions).
*   Disseny gràfic (invitacions, detalls, regals...).

**Prova superada amb èxit**

D’altra banda, el regidor de Comerç ha mostrat la seua satisfacció pels resultats de Fira Mercat – Salut i Consells, que es va desenvolupar la setmana passada i que va tindre més de 3.700 visitants. _“Una satisfacció, perquè era una fira atípica i nova. Cal agrair l’esforç dels farmacèutics de Gandia per mostrar els seus serveis i productes, a més d’un ampli ventall d’activitats”._ Un altra dada positiva és que es recupera el percentatge de visitants de fora de Gandia (30%): 17,31% (resta de la Safor) i un 11,94% (altres comarques).  

El valor precisament d’aquesta fira ha sigut la qualitat. I així ho demostren les més de 2.600 proves de diagnosi que s’hi van realitzar: Nutricional (100); retorn venós (200); Colesterol (800); Tensió arterial i glucosa (1.500)...

De nou, s’hi va obtindre una puntuació excel·lent per part de visitants i expositors, un 9 sobre 10.

**Prepara’t el Nadal**

Per cert, que Martínez ha avançat que hi haurà una nova fira, no prevista, per a la pròxima setmana, que en un principi estava buida per preveure i esmenar possibles imprevistos sorgits al llarg de les cinc mostres. Es tracta de “Prepara’t el Nadal”, una fira decorativa de les festes d’hivern. Del 28 de novembre a l’1 de desembre.  

        Per tant, quatre de les sis pròximes fires temàtiques previstes abans que acabe 2019 giraran al voltant del Nadal: “Prepara’t el Nadal”, “Fira del Regal”, “Mercat d’Artesania” i “Dolç Nadal”. Finalitzarà i començarà l’any amb el “Mercat d’Art”.

[Twittear](https://twitter.com/share)